CELEX: 62011CN0008
Language: fi
Date: 2011-01-06 00:00:00
Title: Asia C-8/11: Ennakkoratkaisupyyntö, jonka Oberlandesgericht Oldenburg (Saksa) on esittänyt 6.1.2011 — Johann Bilker ym. v. EWE AG

9.4.2011   
            
            
               FI
            
            
               Euroopan unionin virallinen lehti
            
            
               C 113/2
            
         Ennakkoratkaisupyyntö, jonka Oberlandesgericht Oldenburg (Saksa) on esittänyt 6.1.2011 — Johann Bilker ym. v. EWE AG
   (Asia C-8/11)
   2011/C 113/03
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Oldenburg
   
      Pääasian asianosaiset
   
   
      Valittajat: Johann Bilker ym.
   
      Vastapuoli: EWE AG
   
      Ennakkoratkaisukysymykset
   
   
               1)
            
            
               Onko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 1 artiklan 2 kohtaa tulkittava siten, että tämän direktiivin säännökset eivät koske lakeja tai asetuksia myöskään siinä tapauksessa, että elinkeinonharjoittaja viittaa sopimusehdoissaan lakeihin tai asetuksiin, jotka koskevat toista kuluttajaryhmää ja toisentyyppistä sopimusta? Jos direktiivin säännöksiä ei edellä mainitussa tapauksessa sovelleta, päteekö tämä myös 5 artiklaan sisältyvään selkeyttä ja ymmärrettävyyttä koskevaan edellytykseen?
            
         
               2)
            
            
               Onko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 5 artiklan ensimmäistä virkettä ja maakaasun sisämarkkinoita koskevista yhteisistä säännöistä 26.6.2003 annetun Euroopan parlamentin ja neuvoston direktiivin 2003/55/EY (2) 3 artiklan 3 kohdan neljättä virkettä tulkittava siten, ettei kyseessä ole ”selkeä ja ymmärrettävä ehto” tai ettei ”kuluttajansuojan korkeaa tasoa erityisesti yleisten sopimusehtojen avoimuuden osalta” ole varmistettu, jos elinkeinonharjoittaja perustelee yksipuolista oikeutta hinnanmuutoksiin sillä, että sen yleisissä sopimusehdoissa viitataan yleisesti asetukseen, joka koskee toista kuluttajaryhmää ja toisentyyppistä sopimusta ja jonka hinnanmuutoksia koskevan oikeuden kannalta merkityksellinen säännös ei täytä avoimuutta koskevaa edellytystä?
            
         
      (1)  EYVL L 95, s. 29.
   
      (2)  Maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta 26.6.2003 annettu Euroopan parlamentin ja neuvoston direktiivi 2003/55/EY (EUVL L 176, s. 57).